„Мојот јазик- мост помеѓу мене и тебе“

Многу е тажно и жално што ние луѓето не се разбираме!

Не познавајќи го јазикот на пријателот, познаникот, соседот имаме погрешна слика за нив, нивниот живот, нивните чувства, потреби... И затоа доаѓа до недоразбирање, омраза и погрешно толкување на нивните постапки.

Не постои универзален јазик, освен јазикот на меѓусебното разбирање и доверба. Затоа треба да се потрудиме да осознаеме барем дел од неговиот јазик и говор, за да има љубов, пријателство и мир!

Поради сето ова ќе се потрудам на свој начин да направам мало мовче за јазикот да стане мост на разбирање и доверба!

Затоа за некои работи потребен е *слух*, да биде и *леб и крух*, и *чамец* и *барка*, и *тисучу* и *илјадарка*, и никаде да нема знак каде *возот* престанува да биде *влах*.

Исто да е *добар ден и mirdita*, *да се праша* или *да се пита*. *Да знаеме севдах* и *љубовен жар*, да биде бело од *креч* или *вар*. Кога се сретнуваме *јас го гледам*- *он ме види*, ако не зборуваме *јас* *се срамам-он се стиди*.

Со својот јазик шири љубов, едно да биде да се сака, да се клања или да се моли.

И порака Ви праќам:

„*merci, хвала, mirdita*“.

Нека ова биде мост за секој оној што ова го чита!

 Шифра: **Загубениот писател**

Леонид Ивановски

